નિર્દેશક અરમાંડો ઈન્નુચીની ફિલ્મ ડેથ ઓફ સ્ટાલિન 1953માં સોવિયત સંઘના તત્કાલિન તાનાશાહ જોસેફ સ્ટાલિનના મોત બાદ મોસ્કોમાં થયેલા સત્તા સંઘર્ષ પર કટાક્ષ કરતી ફિલ્મ છે. ઓક્ટોબરમાં બ્રિટનમાં રિલિઝ થયેલી આ ફિલ્મનું સોમવારે સ્ક્રિનિંગ કરવામાં આવ્યું અને તેમા રશિયન સિનેમા સહીત ઘણાં સાંસદો પણ પહોંચ્યા હતા. સ્ક્રિનિંગ બાદ તેઓ ફિલ્મથી નાખુશ હતા. સંસદની સંસ્કૃતિક સમિતિના નીચલા ગૃહના ઉપપ્રમુખ યેલેના દ્રેપેકોએ આરબીકે ન્યૂઝને કહ્યુ હતુ કે તેમણે તેમના જીવનમાં આટલી ખરાબ વસ્તુ ક્યારેય જોઈ નથી. તો સંસ્કૃતિક મંત્રાલયની સલાહકાર સમિતિના સદસ્ય યૂરી પોલિકોવે ફિલ્મમાં વૈચારીક મતભેદ જેવા પાસાઓ જોવા મળતા હોવાનું પણ જણાવ્યું છે.